අන්තර් පාසල් රගර් තරගාවලියේ මතභේදාත්මක දුර්වල විනිශ්වයන් ලබාදුන් තරග තීරකවරුන් සිවුදෙනකුට තරග තහනමක් පැනවීමට රගර් තරග තීරකවරුන්ගේ සංගමයේ විධායක කමිටුව පියවර ගත්තේය.රාජකීය විදුහල හා ඉසිපතන විදුහල අතර රාජකීය ක්‍රීඩා සංකීර්ණයේ පසුගියදා පැවැති තරගයේ ප්‍රධාන තීරක ලෙස කටයුතු කළ ප්‍රදීප් ප්‍රනාන්දුට වසරක තරග තහනමක් පනවා තිබේ.එම තරගයේ පැති විනිසුරුවරුන් ලෙස කටයුතු කළ දිමිත්‍රි ගුණසේකර හා මහේෂ් සේනානායකට මාසයක තරග තහනමක් පැනවීමට ද තරග තීරකවරුන්ගේ විධායක කමිටුව කටයුතු කළේය.ආන්දෝලනයට තුඩුදුන් එම තරගය නිමාවීමට මිනිත්තු 20ක් පමණ ඉතිරිව තිබියදී රාජකීය විදුහල් ක්‍රීඩකයන් පිටියෙන් ඉවත්වීමේ හේතුවෙන් තරගය අතරමග නවතා දැමීමට තරග සංවිධායකයන්ට සිදුවී තිබිණි.